**Български език**

**Тест 9 клас - изход**

**Прочетете и изберете верния отговор на задачи 1-3**

*Отец Сисой извади от пазвата си малка, със стара подвързия книга и прочете: „За всяко мое прегрешение, с дело или помишление, оставям тук по едно бобено зърно – черно за непростимите и бяло за тия, които хвърлят душата в съмнение и мисълта ми не може да разграничи грях ли са, или не. За черните пред Бога се разкайвам дълбоко, за белите се моля за прошка.“*

*Като прочете книжките, отец Сисой ги прибра грижливо, учиго в кърпата си, турна ги в джеба и като ме погледна въпросително каза:*

*Какво нещо е човек!*

*Черно Зърно – отговорих аз.*

*И черно, и бяло – усмихна се отец Сисой.*

*(Елин Пелин)*

**1. За коя сфера е предназначен текстът?**

а) медийна

б) научната

в) битовата

г) естетическата

**2. В текста се говори за:**

а) духовната същност на човека

б) греховността на свещениците

в) черните и белите бобени зърна

г) същността на религията

**3. От текста може да се направи изводът, че:**

А) Човек винаги може да разграничи нещата в живота, като ги класифицира на черни и бели

Б) Човек винаги се колебае в етичната преценка на делата и мислите си.

В) Човек има греховни помисли, и добродетелни постъпки, и съмнения в делата и мислите си.

Г) Човек не може да преценява сам постъпките си и чака оценката на Бог.

**4. Този текст е откъс от вестникарски материал, публикуван на развлекателната страница в столичен всекидневник. За всяко празно място изберете най-уместния от изразите, записани под текста.**

Дори да не сте (а).....................................на музикалната легенда Фреди Меркюри, пак имате поне десет причини, заради които (б).....................................................родното му място Занзибар. Островната група омайва с (в)............................................., бели плажове, (г).....................................................изгреви и залези над сините вълни, вълшебното небе, полета с ароматни подправки и симпатични червени маймуни, с които можете да се срещнете само там.

а) поклонник, последовател, колега

б) да напуснете, да посетите, да избегнете

в) скалисти, безкрайни, мръсни

г) повтарящи се, незабележими, неповторими

**5. Попълнете местата за писане така, че да се запази отношението:**

а) *статия – журналист*

стихотворение - ...........................

............................- романист

б) *лекар – пациент*

учител - ...............................

..........................- състезател

**6. В кой ред думите не са синоними:**

а) санкция - наказание

б) ценност - добродетел

в) състрадание - съчувствие

г) хипотеза - предположение

**7. В кой от редовете е допусната грешка при правописа на сложно прилагателно име:**

а) светлозелен, тъмночервен, небесносин

б) тричасов, двутактов, четиригодишен

в) 15-годишен, 3-дневен, 18-километров

г) горно-бански, ново-зеландски, горно-оряховски

**8. В кой от редовете е допуснато отклонение от правописната норма за употреба на главни букви:**

а) Буенос Айрес, Лос Анджелис, Сан Франциско

б) Егейско Море, Тихи Океан, Стара Планина

в) Западна Европа, Южна Африка, Северна Ирландия

г) Югозападна България, остров Сахалин, нос Калиакра

**9. В кое изречение е сгрешена пунктуацията:**

а) Общото внимание беше, разбира се, съсредоточено все около младата виртуозка.

б) Нито веднъж той не се обърна назад, а вървеше в тъмнината ширнала се без бряг пред него.

в) Къщата беше двуетажна, но стара и разкривена.

г) Жената беше облечена в черно, с бяла престилка с презрамки

**10. В кое изречение НЕ е допусната пунктуационна грешка:**

а) Изправена наред с високия и строен офицер тя изглеждаше по-слаба и по-бледна.

б) Да разбере всичко от заплетения разказ не винаги му се удаваше.

в) Очите ми се наляха със сълзи и наведох глава за да не ме забележат.

г) Със затаен дъх всички следяха как едно дете се бори с водната стихия, за да спаси живота на друго дете, и никой не им се притече на помощ.

**11. В кой от следните примери е допусната грешка при членуването:**

а) Спортът е важен за добрия тонус.

б) Умът се развива чрез спорта.

в) Спортът калява ума.

г) Характерът виждаме на големите състезания.

**12. В кой от следните примери има неправилно употребени местоимения:**

А) Когато взимам важни решения, се съветвам с родителите си.

Б) Неговите родители са много спокойни и толерантни.

В) Когато получи наградата, шампионът благодари на неговите си родители.

Г) Маратонецът първо прегърна своите родители.

**13. В коя от подчертаните думи е допусната грешка при употребата на бройна форма:**

А) Няколко състезателя бяха дисквалифицирани.

Б) Двама треньори изведоха своя отбор до финала.

В) От следващия сезон в отбора ще играят трима нови футболисти.

Г) Колко отбора ще участват в първенството?

**14. В коя от подчертаните думи е допусната грешка при употребата на учтива форма:**

Господин Стоянов, Вие сте предложен (а) за председател на комисията. Миналата година сте се справил(б) много добре с тези задължения. Прочут (в) сте с точността си и вероятно всички ще Ви подкрепят. Ако бъдете избран (г) трябва да започнете работа веднага.

**15. Създайте кратък свързан текст за песен 1 куплет с ключови думи – любов, омраза, радост, разочарование, смърт, живот**

**Критерии за оценка:**

1. Оригиналност
2. Смислова завършеност
3. Езикова култура

**КЛЮЧ С ВЕРНИТЕ ОТГОВОРИ ТЕСТ 9 КЛАС**

|  |  |  |
| --- | --- | --- |
| **N** | **ОТГОВОР** | **ТОЧКИ** |
| 1 | Г | 1 |
| 2 | А | 1 |
| 3 | В | 1 |
| 4 | А) поклонник  Б) да посетите  В) безкрайни  Г) неповторими | 4 |
| 5 | А) поет, роман  Б) ученик, треньор | 4 |
| 6 | Б | 1 |
| 7 | Г | 1 |
| 8 | Б | 1 |
| 9 | Б | 1 |
| 10 | Г | 1 |
| 11 | Г | 1 |
| 12 | В | 1 |
| 13 | А | 1 |
| 14 | Б | 1 |
| 15 |  | 5 |

***Заб.: Оценката се формира от приложената формула х=(y/z).4+2***

***х-крайна оценка, y – брой верни отговори, z – общ брой точки***